
Parlamentul României

Camera Deputaţilor
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	9 martie 2010

	Nr.
	27/510


R A P O R T

asupra proiectului de Lege pentru modificarea Ordonanţei Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de  la 6 martie 1945 din motive etnice
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 457 din 28 septembrie 2009, cu dezbaterea pe fond, în procedură obişnuită, a proiectului de Lege pentru modificarea Ordonanţei Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de  la 6 martie 1945 din motive etnice.
La întocmirea prezentului raport Comisia a avut în vedere:

· avizul favorabil al Consiliului Legislativ (nr. 347/14.04.2009)
· avizul avizul negativ al Comisiei pentru buget, finanţe şi bănci (nr.22/511/14.10.2009)
· avizul negativ al Comisiei juridice, de disciplină şi imunităţi (nr.31/863/14.10.2009)
· avizul favorabil al Comisiei pentru drepturile omului, culte şi problemele minorităţilor naţionale (nr.25/619/20.10.2009)
· punctul de vedere negativ al Guvernului (nr.1163/07.05.2009).
Proiectul de lege  are ca obiect de reglementare modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, în sensul majorării cuantumului indemnizaţiilor acordate beneficiarilor acestui act normativ, de la 100 lei la 200 lei.
Comisia propune Plenului Camerei Deputaţilor aprobarea proiectului de lege cu amendamente.
Proiectul de lege  face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 3 martie 2010 au participat, în conformitate cu prevederile art.55 din Regulamentul Camerei Deputaţilor:
· d-na Doina Pârcălabu – Preşedintele Casei Naţionale de Pensii şi alte drepturi de Asigurări Sociale
· d-na Gabriela Mateescu – director, Ministerul Muncii, Familiei şi Protecţiei Sociale.
La lucrările comisiei au fost prezenţi 19 deputaţi, din totalul de 20 membri ai comisiei.

Raportul comisiei a fost adoptat cu majoritate de voturi, înregistrându-se o abţinere.
Proiectul de lege a fost adoptat  de Senat în şedinţa din 23 septembrie 2009.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text act normativ de bază

(O.G. 105/1999, cu modificările şi completările ulterioare)
	Textul adoptat de Senat
	Text propus de Comisie

(autorul amendamentului)
	Motivarea

amendamentelor propuse

	1.
	__
	Titlul legii

Lege pentru modificarea Ordonanţei Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 martie 1945 din motive etnice
	Titlul legii

Lege pentru modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice

Autor: d-l deputat Victor Paul Dobre


	Pentru corecta inserare a titlului legii.

	2.
	__
	Art.I. - Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 martie 1945 din motive etnice, publicată în Monitorul Oficial al României, Partea I, nr.426 din 31 august 1999, aprobată cu modificări şi completări prin Legea nr. 189/2000, cu modificările şi completările ulterioare, se modifică după cum urmează:


	Art.I. - Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr.426 din 31 august 1999, aprobată cu  modificări şi completări prin Legea nr.189/2000, cu modificările şi completările ulterioare, se modifică după cum urmează:

Autor: d-l deputat Victor Paul Dobre

	Pentru corelare cu titlul corect al actului normativ modificat.



	3.


	Art.2. – (1) Persoanele care 
s-au aflat în situaţiile prevăzute la art.1 lit.a)-d) şi g) au dreptul la o indemnizaţie lunară de 100 lei pentru fiecare an de deportare, de detenţie, de strămutare în alte localităţi, de muncă forţată sau de evacuare din locuinţa pe care o deţineau.

__
(2) Persoanele care s-au aflat în situaţiile prevăzute la art.1 lit. e) şi f) au dreptul la o indemnizaţie lunară de 100 lei.
(text Legea nr.176/2008)


	1. Articolul 2 va avea următorul cuprins:
“Art.2. - (1) Persoanele care s-au aflat în situaţiile prevăzute la art.1 lit.a)-d) şi g) au dreptul la o indemnizaţie lunară de 200 lei pentru fiecare an de deportare, de detenţie, de strămutare în alte localităţi, de muncă forţată sau de evacuare din locuinţa pe care o deţineau.
__
(2) Persoanele care s-au aflat în situaţia prevăzută la art.1 lit. e)  au dreptul la o indemnizaţie lunară de 200 lei.”
	1. Articolul 2 se modifică şi va avea următorul cuprins: 
“Art.2. - (1) Persoanele care s-au aflat în situaţiile prevăzute la art.1 alin.(1) lit.a) şi b) au dreptul la o indemnizaţie lunară de 200 lei pentru fiecare an de deportare ori de detenţie.”

(2) Persoanele care s-au aflat în situaţiile prevăzute la art.1 alin.(1) lit.c), d) şi g) au dreptul la o indemnizaţie lunară de 150 lei pentru fiecare an de strămutare, de muncă forţată sau de evacuare din propria locuinţă.

(3) Persoanele care s-au aflat în situaţia prevăzută la art.1 alin.(1) lit.e) au dreptul la o indemnizaţie lunară de 200 lei.”

Autori: d-nii deputaţi Cornel Ghiţă şi Kerekes Karoly

	Pentru diferenţierea cuantumului indemnizaţiei în funcţie de gradul de persecuţie suferit.
Pentru o mai bună sistematizare a textului.

Pentru corelare cu modificările ulterioare aduse actului normativ de bază.

	4.
	Art.3. - Soţul supravieţuitor al celui decedat din categoria persoanelor prevăzute la art 1 lit.a)-e) şi g) va beneficia începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 100 lei neimpozabilă, dacă ulterior nu s-a recăsătorit.
(text Legea nr.204/2007)


	2. Articolul 3 va avea următorul cuprins:

“Art.3-Soţul supravieţuitor al celui decedat din categoria persoanelor prevăzute la art 1 lit.a)-e) şi g) va beneficia începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 200 lei neimpozabilă, dacă ulterior nu s-a recăsătorit.”
	2. Articolul 3 se modifică şi va avea următorul cuprins:

“Art.3. - Soţul supravieţuitor al celui decedat din categoria persoanelor prevăzute la art.1 alin.(1) lit.a)-e) şi g), precum şi persoana care s-a aflat în situaţia prevăzută la art.1 alin.(1) lit.f), beneficiază, începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 150 lei neimpozabilă, dacă ulterior nu s-a recăsătorit.”
Autor: d-l deputat Cornel Ghiţă

	Pentru corelare cu modificările ulterioare aduse art.1.
S-a considerat că o majorare de 100% a indemnizaţiei nu poate fi susţinută financiar.


	5.
	__
	ART.II. - Drepturile prevăzute la art.I se aplică începând cu data de 1 decembrie 2010.
	Art.II. - Drepturile prevăzute la art.I se aplică începând cu data de 1 ianuarie 2011.

Autor: d-l deputat Ioan Nelu Botiş

	Pentru identificarea surselor de finanţare, în vederea includerii sumelor necesare aplicării legii în bugetul de stat pe anul 2011.


	6.


	__
	Art.III. - Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 martie 1945 din motive etnice, publicată în Monitorul Oficial al României, Partea I, nr.426 din 31 august 1999, aprobată cu modificări şi completări prin Legea nr. 189/2000, cu modificările şi completările ulterioare, precum şi cu modificările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
	Art.III. - Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr.426 din 31 august 1999, aprobată cu modificări şi completări prin Legea nr.189/2000, cu modificările şi completările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Autor: d-l deputat Victor Paul Dobre

	Pentru respectarea normelor de tehnică legislativă.


II. Amendamente respinse

În cursul dezbaterilor, Comisia a respins următorul amendament:

	Nr. crt.
	Text Senat
	Amendamentul propus 

 şi autorul acestuia
	Motivarea amendamentelor
	Camera 

Decizională

	1
	1. Articolul 2 va avea următorul cuprins. 
“Art.2. - (1) Persoanele care s-au aflat în situaţiile prevăzute la art.1 lit.a)-d) şi g) au dreptul la o indemnizaţie lunară de 200 lei pentru fiecare an de deportare, de detenţie, destrămutare în alte localităţi, de muncă forţată sau de evacuare din locuinţa pe care o deţineau.

(2) Persoanele care s-au aflat în situaţia prevăzută la art.1 lit. e) au dreptul la o indemnizaţie lunară de 200 lei.”

	Domnul deputat Ioan Nelu Botiş propune reformulare textului după cum urmează:

“Art.2. - (1) Persoanele care s-au aflat în situaţiile prevăzute la art.1 alin.(1) lit.a)-d) şi g) au dreptul la o indemnizaţie lunară de 150 lei pentru fiecare an de deportare, de detenţie, de strămutare în alte localităţi, de muncă forţată sau de evacuare din locuinţa pe care o deţineau.

(2) Persoanele care s-au aflat în situaţiile prevăzute la art.1 alin.(1) lit. e) şi f) au dreptul la o indemnizaţie lunară de 150 lei.”

	Argumente pentru susţinere

Având în vedere constrângerile bugetare s-a propus o majorare a cuantumului indemnizaţiei aflate în plată cu 50% pentru toţi beneficiarii actului normativ, în vederea instituirii unui tratament nediscriminatoriu.
Pentru corelare cu modificările ulterioare aduse actului normativ de bază şi corectarea unei erori materiale.
Argumente pentru respingere:

Soluţia adoptată de comisie, cu diferenţierea cuantumului indemnizaţiei, ţine cont de gradul de persecuţie suferit.

	Camera Deputaţilor

	2
	2. Articolul 3 va avea următorul cuprins:

“Art.3. - Soţul supravieţuitor al celui decedat din categoria persoanelor prevăzute la art 1 lit.a)-e) şi g) va beneficia începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 200 lei neimpozabilă dacă ulterior nu s-a recăsătorit.”
	Domnul deputat Ioan Nelu Botiş propune reformulare textului după cum urmează:

“Art.3. - Soţul supravieţuitor al celui decedat din categoria persoanelor prevăzute la art 1 lit.a)-e) şi g) va beneficia începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 150 lei neimpozabilă dacă ulterior nu s-a recăsătorit.”

	Argumente pentru susţinere

Având în vedere constrângerile bugetare s-a propus o majorare a cuantumului indemnizaţiei aflate în plată cu 50% pentru toţi beneficiarii actului normativ, în vederea instituirii unui tratament nediscriminatoriu.
Argumente pentru respingere:

Soluţia adoptată de comisie, cu diferenţierea cuantumului indemnizaţiei, ţine cont de gradul de persecuţie suferit.

	Camera Deputaţilor




PREŞEDINTE,







SECRETAR,




Victor Paul Dobre                                  


Kerekes Karoly
Şef serviciu,                                                 







Întocmit,
Consilier parlamentar Elena Mesaroş








Expert parlamentar Monica Rallu Curta

